**CEGLÉDI VASUTAS SPORT EGYESÜLET**

**ADATKEZELÉSI TÁJÉKOZTATÓ**

(Alkalmazottak, Megbízottak)

A jelen adatkezelési tájékoztató (a továbbiakban: Tájékoztató) célja, hogy a Ceglédi Vasutas Sport Egyesület (a továbbiakban: Adatkezelő) által végzett adatkezelésre vonatkozóan az Adatkezelővel kötendő munkaviszony vagy foglalkoztatásra irányuló egyéb jogviszony (a továbbiakban együtt: foglalkoztatásra irányuló jogviszony) létesítését megelőzően a személyes adat jogosultját az Adatkezelő által alkalmazott és tiszteletben tartott adatvédelmi és adatkezelési elvekről, szabályokról és rendelkezésekről tájékoztassa.

A Tájékoztató az Adatkezelő munkavállalóival, illetve Adatkezelővel foglalkoztatásra irányuló jogviszonyban álló egyéb személyekkel (a továbbiakban együtt: alkalmazott), mint természetes személyekkel kapcsolatban végzett adatkezelésekre vonatkozik.

1. Az Adatkezelő

Adatkezelő neve: Ceglédi Vasutas Sport Egyesület

Adatkezelő székhelye: 2700 Cegléd, Damjanich u. 3.

Adatkezelő Nyilvántartási száma: 13-09-000306

Adatkezelő telefonszáma: +36 53 310 694

Adatkezelő elektronikus elérhetősége: cegledivse@gmail.com

2. Az Adatkezelő felhívja a személyes adat jogosultjának figyelmét arra, hogy az Adatkezelő és ügyfél között csak abban az esetben jöhet létre foglalkoztatásra irányuló jogviszony (szerződés), ha

az alkalmazott, mint a személyes adat jogosultja a személyes adatainak az Adatkezelő általi megismeréséhez és kezeléséhez - amelyek megismerésére és kezelésére nem jogszabályi kötelezettség teljesítése keretében jogosult az Adatkezelő, de amely személyes adat a foglalkoztatásra irányuló jogviszony létesítéséhez, fenntartásához, illetve megszüntetéséhez elengedhetetlen – hozzájárul.

3. Az Adatkezelő hatályos Adatkezelés Szabályzatát honlapján elektronikus formában közzéteszi, illetve az Adatkezelő székhelyén papír alapon hozzáférhetővé teszi. Amennyiben a személyes adat jogosultja erre vonatkozó elektronikus vagy papír alapú kérelmet terjeszt elő, Adatkezelő az Adatkezelési Szabályzatát elektronikus levél mellékleteként megküldi a személyes adat jogosultja által megadott elektronikus levelezési címre.

4. Az Adatkezelő által az alkalmazott vonatkozásában végzett adatkezelés **célja**:

(i) érintett hozzájárulásán alapuló adatkezelés révén a foglalkoztatásra irányuló jogviszony létesítése, fenntartása, illetve megszüntetése, valamint e jogviszonyból eredő jogok gyakorlása és kötelezettségek teljesítése;

(ii) az Adatkezelőt terhelő jogi kötelezettségek teljesítése és

(iii) az Adatkezelő jogos érdekének érvényesítése.

**jogalapja**:

(i) alkalmazott hozzájárulása;

(ii) Adatkezelőre vonatkozó jogi kötelezettség teljesítése;

(iii) szerződés teljesítése;

(iv) személyes adat jogosultságnak vagy egy másik természetes személy létfontosságú érdekének védelme;

(v) Adatkezelő jogos érdekének érvényesítése.

**terjedelme**:

(i) az érintett családi és utóneve, születési családi és utóneve, születési helye és ideje, anyja születési családi és utóneve, lakcíme, illetve ennek hiányában tartózkodási címe, személyazonosító száma, személyazonosító igazolvány száma, adóazonosító jele, továbbá mindazon személyes adat, amelyeket – az érintett hozzájárulását nem igénylő módon jogszabályi kötelezettség teljesítéseként – az Adatkezelő megismerni és kezelni köteles, így különösen, de nem kizárólagosan a munkavállalók vagy foglalkoztatottak személyi nyilvántartása, munkaidő nyilvántartása, szabadság nyilvántartása, bérnyilvántartás, utazási költségtérítés nyilvántartás, munkavédelmi oktatás nyilvántartás, egészségügyi alkalmassági nyilvántartás (a sportolói kategória vizsgálathoz szükséges egészségügyi adatok tartalma) részeként rögzítendő személyes adatok;

(ii) (ii) az alkalmazott bankszámla száma, illetve a bankszámlát vezető pénzintézet neve, amennyiben a személyes adat jogosultja a munkabérét (egyéb ellenszolgáltatást) átutalás útján kéri megfizetni, és a vonatkozó személyes adat megismeréséhez kifejezett hozzájárulását adta;

(iii) (iii) amely egyébként a szerződés teljesítéséhez (illetve az alkalmazott) jogos érdekében (pl. tulajdonvédelem, kár- felelősség) érvényesítéséhez szükséges (helyadatok, elektronikus eszközök naplózott adatai).

5. Az Adatkezelő az ügyfél adatait csak abban az esetben továbbítja másik személy számára,

a) amennyiben az adattovábbítást jogszabály írja elő (pl. statisztikai adatgyűjtés; adatkezelőt terhelő adatszolgáltatási kötelezettség) és az adattovábbítás címzettjeként bíróság, hatóság vagy egyéb szerv a Ceglédi Vasutas Sport Egyesület felé hivatalos megkeresését eljuttatja;

b) amennyiben az adattovábbításhoz az érintett kifejezett hozzájárulását adta, és az adattovábbítás címzettje a Ceglédi Vasutas Sport Egyesülettel kötelmi jogviszonyban lévő személy, továbbá az adattovábbítás a személyes adat jogosultja és a Ceglédi Vasutas Sport Egyesület közötti kötelmi jogviszony teljesítése (pl. ügyfél-kapcsolat).

6. Az Adatkezelő a személyes adatot a hozzájáruló nyilatkozat megtételétől kezdődően a foglalkoztatásra irányuló jogviszony megszűnését követő 5 évig tárolja.

7. A személyes adat jogosultját megillető jogok:

azokat a természetes személyeket, akinek a személyes adatait az Adatkezelő kezeli, az Adatkezelő adatkezelését illetően a következő jogosultságok illetik:

a.) helyesbítéshez való jog;

b.) elfeledtetéshez való jog;

c.) adatkezelés korlátozásához való jog;

d.) adathordozhatósághoz való jog;

e.) tiltakozáshoz való jog.

8. Jogorvoslati lehetőségek:

Amennyiben a személyes adat jogosultja a személyes adatai kezelése vonatkozásában azt tapasztalja, hogy a Ceglédi Vasutas Sport Egyesület megsérti az adatvédelmi jogszabályokban meghatározottakat, úgy jogai védelme érdekében jogorvoslati kérelemmel fordulhat a területileg illetékes bírósághoz, vagy a Nemzeti Adatvédelmi és Információszabadság Hatósághoz.

A Nemzeti Adatvédelmi és Információszabadság Hatóság elérhetőségei:

Székhely: 1125 Budapest, Szilágyi Erzsébet fasor 22/C.

Telefon: +36 (1) 391-1400

Fax: +36 (1) 391-1410

Elektronikus elérhetőség: ugyfelszolgalat@naih.hu

Weboldal: http://naih.hu

Cegléd, 2018. május 25.

Horváth József ügyvezető